मुंबई: अभिषेक चौबे की अगली फ़िल्म उड़ता पंजाब में शाहिद कपूर एक पंजाबी रॉकस्टार टॉमी सिंह के रोल में हैं। इस क़िरदार के लिए शाहिद ने किसी रॉकस्टार की तरह लुक और लिंगो (भाषा) अपनाई है। लंबे वालों और बदन पर टैटू के साथ वो फ़िल्म में एक रॉक म्यूज़िशियन की तरह बातें करते दिखाई देंगे। 17 जून को रिलीज़ हो रही फ़िल्म में आलिया भट्ट, करीना कपूर ख़ान और पंजाबी सिंगर-एक्टर दिलजीत दोसांझ लीड रोल्स में दिखाई देंगे।